 Bi ẹ ṣe n ka iroyin yii, ahamọ ọlọpaa lawọn gendekunrin meji ti ẹ n woju wọn yii, Desmond Ejinyere ati Joshua Emoefe wa, lori ẹsun idigunjale ti wọn fi kan wọn. Ohun ti a gbọ ni pe ibọn ilewọ agbelẹrọ ni Desmond, ọmọ ọdun mejidinlogun ati Joshua, toun jẹ ọmọ ogun ọdun fi n digunjale nipinlẹ Delta. Awọn ọlọpaa ẹkun Orerokpe to wa nijọba ibilẹ Okpe la gbọ pe wọn rọwọ to wọn, ti wọn si gba ibọn ti wọn fi n jale lọwọ wọn.Ibi ti wọn ti n digunjale lọwọ la gbọ pe ọwọ ti tẹ wọn, a gbọ pe ṣe ni wọn yọ ibọn si ẹnikan ninu ile to n gbe, ti wọn si gba foonu iPhone XR kan, iPhone 6s kan, Tecno Spark 2 kan, iPhone Max kan, Camon 19, ati kaadi ATM ẹni naa to jẹ ti ile ifowopamọ UBA. Nigba to n fidi iroyin naa mulẹ, Bright Edafe to jẹ agbẹnusọ fawọn ọlọpaa sọ pe lotitọ ni, ati pe awọn mejeeji ti n gbatẹgun alaafia lọgba wọn, ti wọn si ti n jẹwọ awọn iwa ẹṣẹ wọn. 